Nina Berberova
Store norske leksikon,Språk og litteratur,Litteratur i verden,Europa,Russland og Sovjetunionens litteratur,Russland og Sovjetunionens litteratur 1900-1990
Nina Berberova var en russisk forfatter og kritiker. Hun er spesielt kjent for selvbiografien The Italics Are Mine (1969), som i russisk utgave, Kursiv moj (1972), ble en sensasjon i Russland under perestrojka.
Bakgrunn Hun forlot Russland i 1922 sammen med lyrikeren Vladislav Khodasevitsj. Etter opphold i Berlin og Italia sammen med Maksim Gorkij, slo de seg ned i Paris, hvor Berberova ble medarbeider i flere emigrant-tidsskrifter. Forfatterskap I 1936 kom hennes kjente biografi over komponisten Pjotr Tsjajkovskij, som ble oversatt til flere språk. Hun dro til USA i 1950, og underviste i russisk ved Princeton University ved siden av sin litterære virksomhet.Hennes hovedverk er selvbiografien The Italics Are Mine (1969), som i russisk utgave, Kursiv moj (1972), ble en sensasjon i Russland under perestrojka og sikret henne en varig plass i russisk litteraturhistorie. Boken er en viktig kilde til emigrantmiljøet i vest, særlig i Berlin, og inneholder mange ironiske portretter av noen av Berberovas samtidige, som Boris Pasternak, Andrej Belyj og Marina Tsvetajeva. Les mer i Store norske leksikon Russlands litteratur Russlands historie